

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2022. november 14-i rendes ülésére**

**Napirend tárgya:**

**Az önkormányzat tulajdonában lévő úthálózat**

**hóeltakarítási és téli síkosság mentesítési munkáinak elvégzésére vonatkozó pályázat elbírálása**

**A napirendet tárgyaló ülés dátuma**: **2022. 11.14.**

**A napirendet tárgyaló ülés:** **Pénzügyi Bizottság, Képviselő-testület**,

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások**:

**3. Költségkihatások és egyéb szükséges feltételeket, illetve megteremtésük javasolt forrásai:**

A költségvetésben biztosított pénzügyi források

**4. Tényállás bemutatása:**

A síkosságmentesítés olyan téli üzemeltetési feladat, amely a közút gépjármű-közlekedésre szolgáló felületének síkosság elleni védekezését és a hó eltakarítását foglalja magába.

A településüzemeltetési feladatokon belül, a helyi közutak fenntartását a Magyarország helyi önkormányzatairól szóló 2011. évi CLXXXIX. törvény 13.§. (1) bekezdésében foglaltak szerint az önkormányzat feladataként jelöli meg. A közúti közlekedésről szóló 1988. évi I. törvény értelmében helyi közút tulajdonosa és kezelője a települési önkormányzat.

A helyi közutak kezelésének szakmai szabályairól szóló 5/2004. (I.28.) GKM rendelet alapján a helyi közút téli útüzemeltetési feladatait az önkormányzatnak kell ellátni.

Az önkormányzat tulajdonában lévő úthálózat hóeltakarítási és téli síkosság mentesítési munkáinak elvégzésére vonatkozó szerződés 2022.március 31-én lejárt.

Az Önkormányzata a téli útüzemeltetési feladatainak hóeltakarítási és téli síkosság mentesítési munkáinak elvégzésére a 2022. november 15-től 2025. március 1-ig terjedő időszakra a Telki község Önkormányzat és intézményei - 104/2022.(IX.14.) számú határozatával jóváhagyott - Beszerzési szabályzatának VI. 4.3 pontja alapján, nyílt, hirdetmény útján közzétett pályázati felhívást jelentetett meg.

A meghirdetett pályázati felhívásra egy érvényes pályázat érkezett.

Ajánlattevő: Szűcs János ev. ( 2089 Telki, Pipacs u.10.)

**Ajánlati ár:**

 Készenléti díj: 600.000.- Ft+Áfa/hó ( december, január, február hónapokban)

Hóeltakarítás és sikosságmentestés munkavégzés óradíja: 30.000.- Ft+Áfa/óra

Síkosságmentesítéshez szükséges szóróanyag táolási díja: 10.000.- Ft+Áfa/hó

Az ajánlatban megjelölt ajánlati ár jelentősen meghaladja a tervezett ***becsült és a költségvetésben rendelkezésre álló pénzügyi keretet.***

A hatályos beszerzési szabályzat II. 4.4 pontja alapján:

***Tárgyalásra abban az esetben is lehetőség van- ha a beérkezett ajánlatok ajánlati árai meghaladják a tervezett becsült és rendelkezésre álló összeget, az Ajánlatkérő a bontás után az ajánlattevők kiértesítésével dönthet tárgyalás tartásáról minden érvényes ajánlattevő meghívásával***.

A beérkezett ajánlat az önkormányzat költségvetésében rendelkezésre álló pénzügyi fedezet mértékét meghaladja, ezért tárgyalásos eljárást kezdeményeztünk az érvényes ajánlatot benyújtó Ajánlattevővel.

A tárgyalás eredményeként Ajánlattevő ajánlatát az alábbiak szerint tette meg:

**Módosított Ajánlati ár:**

 Készenléti díj: 300.000.- Ft+Áfa/hó ( november, december, január, február, március hónapokban)

Hóeltakarítás és síkosságmentestés munkavégzés óradíja: 35.000.- Ft+Áfa/óra

Síkosságmentesítéshez szükséges szóróanyag tárolási díja: 10.000.- Ft+Áfa/hó

Az ajánlatokat értékelő bíráló bizottság az ajánlatot érvényesnek nyilvánította, az eljárást eredményesnek javasolja nyilvánítani.

Telki, 2022. november 4. Deltai Károly

polgármester

**Határozati javaslat**

**Telki község Önkormányzat Képviselő-testülete
…/2022. (XI. ) Öh. sz. határozata**

**Épületüzemeltetési feladatok ellátására szóló pályázat elbírálása**

Telki község Önkormányzat Képviselő-testülete úgy határoz, hogy az önkormányzat tulajdonában lévő úthálózat hóeltakarítási és téli síkosság mentesítési munkáinak elvégzésére kiírt pályázatot, melyre egy Ajánlat érkezett érvényesnek nyilvánítja.

Az Ajánlattevő által benyújtott érvényes ajánlat - mely az önkormányzat által rendelkezésre álló pénzügyi fedezet mértékét meghaladja – tekintetében az önkormányzat tárgyalásos eljárást folytatott le. A tárgyalás során az Ajánlattevő ajánlatát módosította, a képviselő-testület úgy határozott, hogy Szűcs János ( 2089 Telki, Pipacs u. 10. ) Ajánlattevő módosított ajánlatát elfogadja és 2022. november 15-től 2025. március 1-ig terjedő időszakra Vállalkozási szerződést köt vele.

A képviselő-testület a szükséges pénzügyi fedezetet az önkormányzat költségvetésében biztosítja.

Felelős: Polgármester

Határidő: azonnal